งานนิทรรศการเฉลิมพระเกียรติพระบาทสมเด็จพระเจ้าอยู่หัวฯ - วิกิพีเดีย

# งานนิทรรศการเฉลิมพระเกียรติพระบาทสมเด็จพระเจ้าอยู่หัวฯ

### จากวิกิพีเดีย สารานุกรมเสรี

เว็บย่อ: th.wikipedia.org/wiki/60thKingExpo
ส่วนหนึ่งของงานนิทรรศการฯ

งานนิทรรศการเฉลิมพระเกียรติพระบาทสมเด็จพระเจ้าอยู่หัวฯ มีชื่อเต็มตามคำสั่งสำนักนายกรัฐมนตรี ที่ 53/2549 ลงวันที่ 23 กุมภาพันธ์ 2549 ว่า งานนิทรรศการเฉลิมพระเกียรติ เนื่องในโอกาสงานฉลองสิริราชสมบัติครบ 60 ปี เป็นส่วนหนึ่งของกิจกรรม งานฉลองสิริราชสมบัติครบ ๖๐ ปี พุทธศักราช ๒๕๔๙ เนื่องในวโรกาสที่พระบาทสมเด็จพระเจ้าอยู่หัวฯจะเถลิงถวัลยราชสมบัติครบ 60 ปีในวันที่ 9 มิถุนายน 2549

โดยมี ภาครัฐ ราชเลขาธิการและเลขาธิการสำนักราชวัง โครงการหลวง และภาคเอกชน เป็นคณะกรรมการจัดงาน และผู้มีส่วนร่วม

## [แก้] กำหนดงาน และสถานที่

จัดที่ 2 อาคารนิทรรศการขนาดใหญ่ ศูนย์แสดงสินค้า อิมแพ็ค เมืองทองธานี จังหวัดนนทบุรี เดิมจัดให้มีระหว่างวันศุกร์ที่ 26 พฤษภาคม ถึงวันอาทิตย์ที่ 4 มิถุนายน พุทธศักราช 2549 โดยใช้พื้นที่อาคารชาเลนเจอร์และอาคารอิมแพ็ค ทุกฮอลล์ ในการจัดงานนิทรรศการพื้นที่รวมกว่า 100,000 ตารางเมตร ซึ่งจะเปิดโอกาสให้ประชาชนมีส่วนร่วมในกิจกรรมต่างๆ เพื่อชื่นชมพระบารมีด้วย เนื่องจากมีประชาชนให้ความสนใจเข้าชมเป็นจำนวนมาก ทางรัฐบาลจึงขยายต่อเวลาออกไปจนถึง 11 มิถุนายน และจะมีการบันทึกวิดิทัศน์ เพื่อแจกจ่ายให้ห้องสมุดและประชาชนที่ไม่สามารถเข้าชมงานได้ในช่วงเวลางาน

## [แก้] แนวความคิด และเนื้อหาในการจัดงาน

ผังการจัดงานส่วนอาคารชาเลนเจอร์
ผังการจัดงานส่วนอาคารอิมแพค

เนื่องจากพระราชกรณียกิจที่พระองค์ทรงบำเพ็ญมาตลอด 60 ปีนั้น หลายๆส่วนนั้นประชาชนอาจไม่เข้าใจอย่างถ่องแท้ งานนิทรรศการนี้จึงใช้เทคนิคการนำเสนอหลากหลาย เพื่อเป็นการสื่อความหมายให้ประชาชนผู้เยี่ยมชมงานได้รู้จักอย่างลึกซึ้งต่อพระราชกรณียกิจต่างๆ ที่พระองค์ทรงบำเพ็ญมาตลอดระยะเวลายาวนานถึง 60 ปี, เป็นการนำการสื่อความหมายต่างๆ ให้แก่นักเรียน นิสิต นักศึกษา ประชาชนชาวไทยในระดับวุฒิต่างๆ ตลอดจนชาวต่างประเทศ ที่มาเยี่ยมชมงานเข้าใจแนวทางตามแนวพระราชดำริอย่างประจักษ์และครบถ้วน, ทำให้ประชาชนเข้าใจในพระราชกรณียกิจและโครงการอันเนื่องจากพระราชดำริ และรัก เทิดทูนพระองค์มากยิ่งๆขึ้น

ในบริเวณงานจะประกอบไปด้วยการจัดนิทรรศการแสดงพระราชประวัติ พระราชกรณียกิจ และการดำเนินงานโครงการอันเนื่องมาจากพระราชดำริ มีเนื้อหาเป็นส่วนๆ ตามห้องต่างๆดังนี้

- อาคารชาเลนเจอร์ เป็นส่วนพระราชประวัติ
  - สืบราชสันตติวงศ์ - มีลักษณะเป็นพาโนรามาเธียเตอร์ ของพระมหากษัตริย์ ในบรมราชจักรีวงศ์ และพระราชกรณียกิจ
  - เมื่อครั้งทรงพระเยาว์ - เป็นส่วนแสดงพระราชประวัติครั้งทรงพระเยาว์ ใช้เทคนิคภาพฉายสามมติในการนำเสนอของเล่นส่วนพระองค์
  - พระคู่บารมี - แสดงพระราชประวัติช่วงทรงพบกับสมเด็จพระบรมราชินีนาถ พระราชพิธีอภิเษกสมรส และครั้งทั้งสองพระองค์เสด็จออกสีหบัญชรให้ประชาชนเฝ้าทูลละอองธุลีพระบาท บรรยากาศในการจัดแสดงสวยงาม ประกอบสวนน้ำพุ
  - พระปฐมบรมราชโองการ - เป็นการฉายวิดิทัศน์พระราชพิธีบรมราชาภิเษก
  - องค์อัครศาสนูปถัมภก - แสดงให้เห็นถึงพระราชกรณียกิจที่ทรงเป็นองค์อัครศาสนูปถัมภก ของทุกๆศาสนา
  - เสด็จเยี่ยมราษฎร - ใช้เทคนิคสกายวอล์ค เพื่อเสนอภาพพระราชกรณียกิจทรงเยี่ยมราษฎรทุกภูมิภาค ผ่านสถานีรถไฟและรถไฟจำลอง
  - คนของแผ่นดิน - เป็นการจัดแสดงผลงานของผู้ได้รับทุนอานันทมหิดล ซึ่งเป็นกำลังสำคัญในการพัฒนาประเทศ ตามพระราชดำริที่ทรงส่งเสริมการศึกษา
  - พระอัจฉริยภาพ - แสดงถึงพระอัจฉริยภาพของพระองค์ ในด้านจิตรกรรม ประติมากรรม ภาพถ่าย เพลงพระราชนิพนธ์ กีฬา งานช่าง โดยการใช้เทคนิคหลากหลาย
  - เทิดไว้เหนือเกล้าชาวไทย - เป็นส่วนที่ให้ประชาชนมีส่วนร่วมในการแสดงความซาบซึ้งและจงรักภักดี

- อาคารอิมแพค เป็นส่วนพระราชกรณียกิจ
  - ภาพถ่ายฝีพระหัตถ์
  - การพัฒนาทรัพยากรป่า
  - ปรัชญาในการบริหารน้ำ
  - ปัญหาเรื่องดินและการแก้ปัญหาการเสื่อมโทรมของดิน
  - เศรษฐกิจพอเพียงและทฤษฎีใหม่
  - มหานาฏกรรมเฉลิมพระเกียรติ พระมหาชนก

## [แก้] แหล่งข้อมูลอื่น

- นิทรรศการเฉลิมพระเกียรติ ฉลองสิริราชสมบัติครบ ๖๐ ปี

ดึงข้อมูลจาก "http://th.wikipedia.org../../../%E0%B8%87/%E0%B8%B2/%E0%B8%99/%E0%B8%87%E0%B8%B2%E0%B8%99%E0%B8%99%E0%B8%B4%E0%B8%97%E0%B8%A3%E0%B8%A3%E0%B8%A8%E0%B8%81%E0%B8%B2%E0%B8%A3%E0%B9%80%E0%B8%89%E0%B8%A5%E0%B8%B4%E0%B8%A1%E0%B8%9E%E0%B8%A3%E0%B8%B0%E0%B9%80%E0%B8%81%E0%B8%B5%E0%B8%A2%E0%B8%A3%E0%B8%95%E0%B8%B4%E0%B8%9E%E0%B8%A3%E0%B8%B0%E0%B8%9A%E0%B8%B2%E0%B8%97%E0%B8%AA%E0%B8%A1%E0%B9%80%E0%B8%94%E0%B9%87%E0%B8%88%E0%B8%9E%E0%B8%A3%E0%B8%B0%E0%B9%80%E0%B8%88%E0%B9%89%E0%B8%B2%E0%B8%AD%E0%B8%A2%E0%B8%B9%E0%B9%88%E0%B8%AB%E0%B8%B1%E0%B8%A7%E0%B8%AF.html".

หมวดหมู่: พระบาทสมเด็จพระปรมินทรมหาภูมิพลอดุลยเดช | งานจัดแสดง

##### Views

- บทความ
- อภิปราย
- รุ่นปัจจุบัน

##### ค้นหา